सबसे ज्यादा 58 केस महाराष्ट्र में; 24 घंटे में मुंबई में 4 नए मरीज मिले
Influenza A (H3N2) Variant VirusCases In India Today State Wise Situation  दिल्ली, गुजरात, महाराष्ट्र समेत देश के कई राज्यों में H3N2 वायरस खतरा बढ़ गया है। इस वायरस से देश में
दिल्ली, गुजरात, महाराष्ट्र समेत देश के कई राज्यों में H3N2 वायरस खतरा बढ़ गया है। इस वायरस से देश में अब तक 10 लोगों की मौत हो गई है। वहीं वायरस का सबसे ज्यादा असर महाराष्ट्र में है। यहां अब तक स्वाइन फ्लू और H3N2 के कुल 352 मामले सामने आ चुके हैं। इनमें H3N2 से पीड़ित मरीज 58 मरीज हैं।
BMC के मुताबिक, मुंबई में 32 मरीज भर्ती हैं, जिनमें से 4 मरीज H3N2 और 28 H1N1 के मरीज हैं। इन सभी मरीजों की हालत फिलहाल स्थिर है।
राज्य में इन्फ्लूएंजा H3N2 के खतरे को देखते हुए मुख्यमंत्री एकनाथ शिंदे आज स्वास्थ्य अधिकारियों के साथ मीटिंग करेंगे।
आगे बढ़ने से पहले देखें वायरस से जुड़े अब तक केअपडेट्स...
महाराष्ट्र में वायरस से दो मौतों का दावा, अलर्ट पर अस्पताल
मीडिया रिपोर्ट्स के मुताबिक, महाराष्ट्र में इस वायरस से अब तक तीन लोगों की मौत हुई है। पिंपरी चिंचवाड़ इलाके में गुरुवार को 73 साल के एक शख्स की H3N2 वायरस से मौत हो गई। मरीज हृदय की बीमारी से जूझ रहा था। इससे पहले अहमदनगर के मेडिकल स्टूडेंट की इस वायरस से मौत हो गई थी। युवक पिछले हफ्ते अपने दोस्तों के साथ घूमने के लिए अलीबाग गया था। वहां से लौटने के बाद उसकी तबीयत बिगड़ गई थी।
राज्य के स्वास्थ्य मंत्री तानाजी सावंत ने बताया कि H3N2 वायरस से संक्रमित मरीजों का इलाज चल रहा है और अस्पतालों को अलर्ट पर रखा गया है। उन्होंने कहा कि H3N2 वायरस जानलेवा नहीं है और इसे इलाज के जरिए ठीक किया जा सकता है, इसलिए घबराने की जरूरत नहीं है।
इंफ्लूएंजा के 79% सैंपल्स में मिला H3N2 वायरस
केंद्रीय स्वास्थ्य मंत्रालय ने बताया है कि लैब में टेस्ट किए गए इंफ्लूएंजा सैंपल्स में से लगभग 79% में H3N2 वायरस पाया गया है। इसके बाद 14% सैंपल्स में इंफ्लूएंजा बी विक्टोरिया वायरस पाया गया है और 7% में इंफ्यूएंजा ए H1N1 वायरस पाया गया है। H1N1 को आम भाषा में स्वाइन फ्लू भी कहा जाता है। मंत्रालय का कहना है कि मार्च एंड से H3N2 वायरस के मामले कम होने लगेंगे।
वायरस से जुड़ी ये खबरें भी पढ़ सकते हैं...
एक हफ्ते में कोरोना केस 63% बढ़े; क्या H3N2 वायरस है इसकी वजह
देश में कोरोना के बढ़ते मामले फिर डराने लगे हैं। 67 दिन बाद कोरोना के एक्टिव केस 3 हजार से ज्यादा हो गए हैं। कोविड मामलों में अचानक वृद्धि के साथ-साथ H3N2 वायरस के मामलों में भी वृद्धि हुई है, जो चिंता बढ़ाने वाली है। पूरी खबर यहां पढ़ें...
होली के बाद बढ़ेंगे H3N2 वायरस के मामले, मास्क पहनने की आदत वापस डाले लें
उत्तर भारत में H3N2 वायरस के मामले सामने आ रहे हैं। ICMR के मुताबिक, कुछ महीनों में कोविड के मामले कम हुए हैं, लेकिन H3N2 के मामलों में बढ़ोतरी हुई है। सर्विलांस डेटा बताता है कि 15 दिसंबर के बाद से H3N2 के मामले बढ़े हैं। पूरी खबर यहां पढ़ें...
H3N2 से फैली महामारी में हुई थी 10 लाख मौतें, इंफ्लूएंजा वायरस की पूरी कहानी
भारत में जनवरी से मार्च तक का वक्त फ्लू सीजन माना जाता है। इस दौरान लोगों में सर्दी, खांसी और बुखार जैसे लक्षण देखने को मिलते है। इस बार का फ्लू सीजन काफी अलग है। अब की न सिर्फ मरीजों की संख्या कई गुना बढ़ी है, बल्कि उनके खांसी भी हफ्तों ठीक नहीं हो रही। बड़ी संख्या में मरीजों को ICU में भर्ती करने की नौबत आ रही है। पूरी खबर यहां पढ़ें...